《过谢皋羽墓》
清代·高咏

许剑曾传此地游，丰碑遗墓尚荒丘。龙髯堕海三宫泪，马鬣封山万古愁。

处士宅边寒雨夜，严陵滩下暮江流。当年恸哭声如在，听罢西台桧柏秋。

作者简介：（1622—?）清安徽宣城人，字阮怀。幼称神童，而屡试未售，年近六十，始贡入太学。徐乾学奇其才，延入家塾。康熙十八年举鸿博，授检讨，与修《明史》。所撰史稿，皆详慎不茍。诗、书、画皆工，世称“三绝”。有《遗山堂集》、《若岩堂集》。